**Općina Privlaka**, Ivana Pavla II 46, OIB: 86291327705, koju zastupa načelnik **Gašpar Begonja** (u daljnjem tekstu: Davatelj)

i

**NAZIV, ADRESA-** -, OIB: --, zastupano po ---, OIB: -- (u daljnjem tekstu: Korisnik), kao ugovorne strane, zaključili su,

**UGOVOR**

**o dodjeli financijskih sredstava programu/projektu u području ---------- iz sredstava**

**proračuna za 2024. godinu**

Članak 1.

Ukupna vrijednost ugovora je odobren iznos **-- EUR** za provedbu aktivnosti koja je odobrena Odlukom o prihvaćanju prijava u postupku Javnog natječaja za financiranje programa/projekata udruga Općine Privlaka (KLASA:---, URBROJ: ---, od --. -- 2024.).

 Razdoblje provedbe aktivnosti je zaključno do 31. prosinca 2024. godine.

Članak 2.

 Sredstva iz članka 1. mogu se koristiti isključivo za provedbu programa/projekta sukladno uvjetima natječaja i prema Prijavnici za predlaganje javnih potreba.

Članak 3.

 Sredstva iz članka 1. Posebnih uvjeta isplatit će se na žiroračun korisnika, IBAN: --, otvoren kod --.

Članak 4.

 Radi kontrole namjenskog korištenja sredstava korisnik se obvezuje davatelju dostaviti izvještaj o potrošnji proračunskih sredstava.

 Korisnik podnosi završni izvještaj o provedbi u roku od mjesec dana nakon isteka izvještajnog razdoblja.

Članak 5.

 Davatelj pridržava pravo kontinuiranog praćenja i vrednovanja provedbe programa/projekta korisnika iz članka 1. Posebnih uvjeta te preispitivanje financija i troškova u bilo koje vrijeme trajanja financiranja te u razdoblju od godinu dana nakon završetka programa/projekta.

 Davatelj može neposrednu kontrolu iz prethodnog stavka ovog Ugovora obaviti terenskim posjetom prostorijama korisnika te je o namjeri izvršenja neposredne kontrole dužan prethodno obavijestiti korisnika barem sedam dana prije planiranog izvršenja kontrole.

Članak 6.

 Korisnik ovlašćuje davatelja da radi nadzora namjenskog korištenja sredstava iz čl. 1. ovog Ugovora neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje programa/projekta.

Članak 7.

 Korisnik se obvezuje pravodobno obavijestiti davatelja o manjim i većim izmjenama ugovora. Manje izmjene ugovora mogu biti:

- izmjene proračuna između proračunskih poglavlja manje od 15%

- zamjena člana projektnog tima

- promjena bankovnog računa korisnika

- promjena adrese ili drugih kontakata korisnika

- male promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu dodatka Ugovoru.

Veće izmjene ugovora su:

- izmjene proračuna između proračunskih poglavlja veće od 15%

- produženje trajanja provedbe programa ili projekta (maksimalno do 6 mjeseci)

- dodatak novih aktivnosti u program ili projekt

- promjena programskih ili projektnih aktivnosti koja značajno utječe na opseg i ciljeve.

Veće izmjene Ugovora zahtijevaju izradu **dodatka ugovoru** i njegovo potpisivanje od strane davatelja i korisnika. Davatelj odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi dodatak ugovoru.

Članak 8.

 Izmjene ugovornih obveza korisnik može zatražiti najkasnije 30 dana prije isteka roka provedbe projekta/programa. **Svaka izmjena ugovornih obveza treba biti zatražena i odobrena u pisanom obliku.**

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

 Korisnik ne može zatražiti izmjene u provedbi programa/projekta, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 1. Posebnih uvjeta.

 Zahtjev za većim izmjenama ugovora korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

 Davatelj ima pravo ne odobriti prenamjenu dijela sredstava i/ili produljenje razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena davatelj mora donijeti u roku od 20 radnih dana od dostave obavijesti od strane korisnika.

Članak 9.

 Ako davatelj utvrdi da je korisnik nenamjenski koristio sredstva financijske potpore za izvršenje programa/projekta iz članka 1. Posebnih uvjeta ovog Ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 4. Posebnih uvjeta ili ako davatelju ne omogući nadzor nad namjenskim korištenjem sredstava iz članka 5. i 6. Posebnih uvjeta, daljnja isplata bit će obustavljena a korisnik dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci davatelja u roku od 30 dana od dana primitka pisane obavijesti davatelja o potrebi vraćanja zaprimljenih sredstava.

Članak 10.

 Ako davatelj utvrdi da korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedeće dvije godine.

Članak 11.

 Davatelj ne snosi odgovornost, neposrednu ili posrednu, za štete proizišle iz bilo koje aktivnosti korisnika u provedbi ugovorenog programa/projekta.

Članak 12.

Potpisivanjem ovog Ugovora korisnik se obvezuje da kao primatelj bespovratnih sredstava iz javnih izvora za provedbu programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu ni prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 13.

 U slučaju da se spor u provedbi ovog Ugovora između davatelja i korisnika ne može riješiti sporazumno ni putem postupka mirenja, spor rješava stvarno nadležan sud u Zadru.

Članak 14.

 Na elemente financiranja programa/projekta koji nisu uređeni Posebnim uvjetima na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/2015, 37/2021).

Članak 15.

Prijavnica za predlaganje programa javnih potreba koju je korisnik dostavio prijavljujući se na natječaj, sastavni je dio ovog Ugovora te čine njegov Prilog.

Članak 16.

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava korisnik, a dva (2) primjerka davatelj.

Članak 17.

Ugovor stupa na snagu danom kada ga potpiše posljednja ugovorna strana.

**KLASA: --**

**URBROJ: --**

**Privlaka, -- --- 2024.**

DAVATELJ FINANCIJSKIH KORISNIK:

SREDSTAVA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Općinski načelnik --

|  |  |  |
| --- | --- | --- |
| Gašpar Begonja, dipl ing. |  |  po predsjedniku --- |